钦定古今图书集成/明伦汇编/氏族典/第614卷 > 《郑樵通志》 > 斛律金
## 钦定古今图书集成/明伦汇编/氏族典/第614卷 > 《郑樵通志》 > 斛律金

按《北齐书斛律金传》，“金字阿六敦，朔州敕勒部人也。
金性敦直，善骑射，行兵用匈奴法，望尘识马步多少，
嗅地知军度远近。初为军主，茹茹主阿那瓌入寇高
陆，金拒击破之。正光末，破六韩拔陵构逆，金拥众属
焉。陵假金王，号金度。陵终败灭，乃统所部万户诣云
州请降，即授第二领民酋长。为杜洛周所破，金与兄”
平归尔朱荣。荣表金为别将，累迁都督。孝庄立，赐爵
阜城县男。及尔朱兆等逆乱，高祖密怀匡复之计，金
仍从举义。从平晋阳，追灭尔朱兆。太昌初，以金为汾
州刺史、当州大都督，进爵为侯。武定初，高仲密叛周
文帝，入寇洛阳。高祖使金拒之，破密军。还，除大司马，
改封石城郡公。世宗嗣事侯景，据颖川，降于西魏。西
魏使其大都督李景和、若干宝赴援侯景，金率众要
之，景和等闻而退走。还为肆州刺史，使金送米宜阳。
西魏九曲戍将马绍隆据险要斗，金破之，以功别封
安平县男。显祖受禅，封咸阳郡王，刺史如故。四年，解
州，以太师还晋阳，诏金第二子丰乐为武卫大将军。
后《茹茹》扰边，显祖于是率众与《金》共讨之，获二万馀
户而还。进位右丞相。天统二年薨，年八十。谥曰武。子
光嗣。